स्वामी दयानंद के मिशन को आगे बढ़ाना लक्ष्य : मधुसूदन
होशियारपुर | अखिलभारतीय दयानंद साल्वेशन मिशन की बैठक प्रधान मधुसूदन की अध्यक्षता में हुई। मधुसूदन ने बताया कि इस मौक्ष मिशन का उद्देश्य देश, समाज, धर्म, शिक्षा में अनैतिकता के बोलबाले को नैतिकता में परिवर्तन करने का प्रयास करना है क्योंकि हमारे देश का युवा वर्ग अपने मार्ग से भटक गया है। इसलिए स्वामी दयानंद द्वारा दर्शाए मार्ग सिद्धांतों को जन-जन तक पहुंचाना जरूरी है। उनकी संस्था इस विषय में कार्य कर रही है तथा इसको आगे बढ़ाने के लिए सभी के सहयोग की आवश्यकता है। इसलिए इस कार्य में सहयोग के लिए आगे आएं। यहां वरिष्ठ उपाध्यक्ष वेदव्रत ऐरी, आचार्य भद्रसेन संयोजक, मंत्री विनय कुमार तथा सुभाष चंद्र मौजूद थे।
hin_Deva hin_Deva